ᱥᱨᱚᱫᱷᱟ ᱠᱟᱯᱩᱨ

ᱥᱨᱚᱫᱷᱟ ᱠᱟᱯᱩᱨ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱷᱤᱞᱱ ᱮᱠᱴᱨᱮᱥ (actress) ᱟᱨ ᱥᱮᱨᱮᱧ ᱨᱩᱥᱤᱠᱟ ᱠᱟᱱᱟᱭ ᱾  ᱵᱟᱹᱲᱛᱤ ᱠᱟᱛᱮ ᱫᱚ ᱯᱷᱤᱞᱢ ᱨᱮ ᱯᱟᱴ ᱜᱮ ᱟᱡᱟᱜ ᱩᱯᱨᱩᱢ ᱾  ᱦᱤᱱᱫᱤ ᱯᱷᱤᱞᱢ ᱨᱤᱱᱤᱡ ᱵᱷᱤᱞᱮᱱ, ᱠᱚᱢᱮᱰᱤᱭᱟᱱ ᱥᱚᱠᱛᱤ ᱠᱟᱯᱩᱨᱤᱡ ᱦᱚᱯᱚᱱ ᱮᱨᱟ ᱠᱟᱱᱟᱭ ᱥᱨᱚᱫᱷᱟ ᱫᱚ ᱾ ᱩᱱᱤ ᱫᱯᱚ ᱒᱐᱑᱐ ᱨᱮ ᱦᱤᱱᱫᱤ ᱯᱷᱤᱞᱢ ᱛᱤᱱ ᱯᱚᱛᱤ ᱦᱚᱛᱮᱛᱮ ᱟᱡᱟᱜ ᱯᱟᱴ ᱡᱤᱭᱚᱱ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱟᱨ ᱒᱐᱑᱑ ᱨᱮ ᱞᱚᱵᱽ ᱠᱟ ᱫᱤ ᱮᱱᱰ ᱨᱮ ᱢᱩᱬ ᱯᱟᱴ ᱮ ᱦᱟᱛᱟᱣ ᱞᱮᱫ ᱛᱟᱦᱮᱸᱫ ᱾ 

᱒᱐᱑᱓ ᱨᱮ ᱥᱨᱚᱫᱷᱟ ᱦᱟᱜ ᱯᱟᱴ ᱟᱠᱟᱫ ᱯᱷᱤᱞᱢ ᱟᱥᱤᱠ-᱒ ᱨᱮ ᱯᱟᱴ ᱟᱨ ᱥᱮᱨᱮᱧ ᱠᱟᱛᱮ ᱧᱮᱧᱮᱞᱤᱭᱟᱹ ᱠᱚᱣᱟᱜ ᱢᱚᱱᱮ ᱠᱤᱨᱤᱧ ᱞᱮᱫᱼᱟ ᱾ ᱱᱚᱶᱟ ᱯᱷᱤᱞ ᱨᱮᱱᱟᱜ ᱯᱟᱴ ᱠᱷᱟᱹᱛᱤᱨ ᱯᱷᱤᱞᱢᱯᱷᱮᱭᱟᱨ ᱨᱮ ᱥᱚᱨᱮᱥ ᱠᱩᱲᱤ ᱯᱟᱯᱟᱴᱤᱭᱟᱹ (female actress) ᱞᱮᱟᱛᱮ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱥᱨᱚᱫᱷᱟ ᱦᱟᱜ ᱯᱷᱤᱞᱢ ᱦᱟᱭᱫᱚᱨ, ᱮᱠ ᱵᱷᱤᱞᱮᱱ, ABCD-᱒, ᱵᱟᱜᱷᱤ ᱮᱢᱟᱱ ᱠᱚ ᱨᱟᱹᱥ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱥᱨᱚᱫᱷᱟ ᱫᱚ ᱯᱷᱤᱞᱢ ᱨᱮ ᱯᱟᱴ ᱥᱟᱶᱛᱮ ᱛᱤᱢᱤᱱ ᱜᱟᱱ ᱯᱷᱤᱞᱢ ᱨᱮ ᱥᱮᱨᱮᱧ ᱦᱚᱸᱭ ᱥᱮᱨᱮᱧ ᱟᱠᱟᱫᱼᱟ ᱾ ᱛᱤᱢᱤᱱ ᱜᱟᱱ ᱡᱤᱱᱤᱥ ᱚ ᱨᱮᱱᱟᱜ ᱮᱰᱵᱮᱴᱟᱡᱽ ᱨᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱼᱟ ᱥᱟᱶᱛᱮ ᱛᱤᱢᱤᱱ ᱜᱟᱱ ᱢᱮᱞᱟᱝᱠᱤ ᱢᱟᱸᱰᱣᱟ ᱨᱮᱦᱚᱸᱭ ᱥᱮᱨᱮᱧ ᱟᱠᱟᱫᱼᱟ ᱾

ᱯᱩᱞᱩ ᱡᱤᱭᱚᱱ
ᱥᱨᱚᱫᱷᱟ ᱫᱚ ᱢᱩᱢᱵᱟᱭ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱟᱨ ᱚᱸᱰᱮ ᱜᱮ ᱦᱟᱨᱟ ᱞᱮᱱ ᱛᱟᱦᱮᱸᱫ ᱾ ᱟᱡ ᱟᱯᱟᱛ ᱥᱚᱠᱛᱤ ᱠᱟᱯᱩᱨ ᱫᱚ ᱢᱤᱫ ᱯᱷᱤᱞᱢ ᱯᱟᱯᱟᱴᱭᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱟᱡ ᱟᱯᱟᱛ ᱥᱚᱠᱛᱤ ᱫᱚ ᱯᱚᱧᱡᱟᱵ᱾ ᱟᱨ ᱮᱸᱜᱟᱛ ᱥᱤᱵᱟᱱᱤ ᱫᱚ ᱢᱚᱨᱟᱴᱷᱤ ᱛᱟᱦᱮᱸ ᱠᱟᱱᱟᱭ ᱾ ᱥᱨᱚᱫᱷᱟ ᱨᱤᱱ ᱮᱸᱜᱟᱛ, ᱟᱯᱟᱛ ᱟᱨ ᱟᱡ ᱵᱚᱭᱦᱟ ᱥᱤᱫᱷᱟᱨᱛᱷ ᱡᱚᱛᱚ ᱦᱚᱲ ᱯᱷᱤᱞᱢ ᱨᱮ ᱠᱚ ᱠᱟᱹᱢᱤᱭᱟ ᱾ ᱢᱤᱫ ᱦᱩᱱᱟᱹᱨᱤᱭᱟᱹ ᱚᱲᱟᱜ ᱨᱮ ᱡᱟᱱᱟᱢ ᱟᱠᱟᱱ ᱞᱮᱠᱟᱛᱮ ᱥᱨᱚᱫᱷᱟ ᱫᱚ ᱦᱩᱰᱤᱧ ᱚᱠᱛᱚ ᱠᱷᱚᱱᱟ ᱠᱷᱮᱞᱚᱸᱰ ᱯᱟᱴ ᱮᱢᱟᱱ ᱨᱮ ᱟᱹᱰᱤ ᱜᱚᱨᱚᱡ ᱛᱟᱦᱮᱸ ᱠᱟᱱᱟ ᱟᱨ ᱮᱜᱟᱛ ᱟᱯᱟᱛ ᱛᱤᱠᱤᱱᱟᱜ ᱦᱚᱨᱚᱜ ᱵᱟᱸᱫᱮ ᱛᱮ ᱥᱟᱡᱟᱣ ᱠᱟᱛᱮ ᱦᱤᱱᱫᱤ ᱯᱷᱤᱞᱢ ᱨᱮᱱᱟᱜ ᱨᱚᱲ ᱠᱚ ᱟᱹᱨᱥᱤ  ᱥᱟᱢᱟᱝ ᱨᱮ ᱵᱤᱰᱟᱹᱣ ᱵᱟᱲᱟᱭ ᱛᱟᱦᱮᱸᱫ ᱾ ᱩᱱ ᱫᱚ ᱟᱡ ᱟᱯᱟᱛ ᱥᱟᱶ ᱥᱩᱴᱤᱝ ᱥᱮᱴ ᱦᱚᱸᱭ ᱥᱮᱱᱚᱜ ᱠᱟᱱ ᱛᱟᱦᱮᱸᱫ ᱾ ᱱᱚᱝᱠᱟ ᱥᱮᱱᱚᱜ ᱵᱮᱲᱟ ᱨᱮ ᱫᱤᱥᱟᱹᱫᱩᱜᱤᱭᱟᱹ ᱰᱮᱵᱷᱤᱰ ᱫᱷᱟᱣᱟᱱᱤᱡ ᱦᱚᱯᱚᱱ ᱵᱚᱨᱩᱬ ᱫᱷᱟᱣᱟᱱ ᱥᱶ ᱮ ᱮᱱᱮᱡ ᱡᱚᱝ ᱵᱟᱲᱟᱭ ᱛᱟᱦᱮᱸᱫ ᱾ ᱩᱱ ᱡᱚᱠᱷᱟᱜ ᱵᱟᱱᱟᱦᱚᱲ ᱴᱚᱨᱪ ᱵᱟᱹᱛᱤ ᱡᱩᱞ ᱠᱟᱛᱮ ᱠᱮᱢᱮᱨᱟ ᱥᱟᱢᱟᱝ ᱨᱮ ᱯᱟᱴ ᱞᱮᱠᱟ ᱨᱚᱲ ᱚ ᱠᱤᱱ ᱦᱮᱣᱟᱭ ᱛᱟᱦᱮᱸᱫ ᱾ ᱩᱱᱠᱤᱱ ᱫᱚ ᱜᱚᱵᱤᱫᱟ ᱦᱟᱜ ᱯᱷᱤᱞᱢ ᱥᱮᱨᱮᱧ ᱨᱮᱦᱚᱸ ᱠᱤᱱ ᱮᱱᱮᱡ ᱠᱟᱱ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:᱑᱙᱘᱗ ᱨᱮ ᱡᱟᱱᱟᱢ ᱠᱚ